ΓΡΑΠΤΗ ΕΡΩΤΗΣΗ P-2696/99

υποβολή: Neil MacCormick (Verts/ALE) προς την Επιτροπή

(11 Ιανουαρίου 2000)

Θέμα: Εσωτερική αγορά: Περιοριστικές πρακτικές στις πωλήσεις αυτοκινήτων

χονταςπόψη ότι: οχήματα από το Βέλγιο, την Ολλανδία και την Ιρλανδία μπορούν να πωλούνται στο ΗΒ σε τιμές πολύ χαμηλότερες των τιμοκαταλόγων κατασκευαστών του ΗΒ και ότι οι διάφορες άλλες χώρες

επίσης προσφέρουν δυνατότητες σημαντικής εξοικονόμησης (Φινλανδία, π.χ., ορισμένα οχήματα κοστίζουν μέχρι και 60 % λιγότερο σπ&pos; ό,τι στο ΗΒ. Χαρακτηριστικό παράδειγμα είναι το μοντέλο Saab 9-3 2.0 SE coupe, του οποίου η τιμή προ φόρου στη Φινλανδία ανέρχεται σε 9.223 £ ενώ στο ΗΒ ανέρχεται σε 20.220 £).

Δοθέντος επίσης ότι: η Επιτροπή δημοσιεύει εξαμηνιαίους πίνακες τιμών αυτοκινήτου (Ref. IV/0599), οι οποίες ωστόσο αναφέρουν τιμές μόνον για οχήματα οδήγησης από αριστερά, μη επιτρέποντας έτσι τις συγκρίσεις των τιμών για τους καταναλωτές στο ΗΒ.

1. Θα μπορούσε άραγε η Επιτροπή να διευρύνει την παρούσαπηρεσία προκειμένου να δημοσιεύονται πίνακες τιμών για αυτοκίνητα οδήγησης στα δεξιά σε κάθε κράτος μέλος, σε μία προσπάθεια να αυξηθεί η διαφάνεια των τιμών και να επιτραπεί στο κάθε ένα να αντλήσει περαιτέρω ωφέλεια από την «ενιαία αγορά»;

2. Γνωρίζει άραγε η Επιτροπή ότι οι κατασκευαστές μετέρχονται ακόμη σειράς τεχνασμάτων για να αποθαρρύνουν τον κόσμο στο ΗΒ από την αγορά ή τον προγραμματισμό της αγοράς του καινούργιου αυτοκινήτου της προτιμήσεώς τους από πηγές εκτός ΗΒ;

3. Συμφωνεί άραγε η Επιτροπή ότι αυτές οι πρακτικές που εφαρμόζουν οι κατασκευαστές αυτοκινήτων αποστερούν από τους κατοίκους του ΗΒ τα πραγματικά οφέλη της ενιαίας αγοράς σε έναν τομέα ο οποίος, για πολλούς ανθρώπους, αποτελεί τη μεγαλύτερή τους επένδυση σε μία κινητή αξία;

4. Σε καταφατική περίπτωση, δε συμφωνεί η Επιτροπή ότι πρέπει να δώσει ιδιαίτερα μεγάλη προτεραιότητα στη λήψη αποτελεσματικών μέτρων για τον οριστικό τερματισμό όλων των ανταγωνιστικών πρακτικών αυτού του είδους οι οποίες πλήττουν την εμπιστοσύνη του καταναλωτή στην αξιοπιστία της «εσωτερικής αγοράς»;

5. Ως εκ τούτου, ποια μέτρα σκοπεύει να λάβει η Επιτροπή για το εν λόγω ζήτημα μέσα στους επόμενους έξι μήνες;

Απάντηση του κ. Monti εξ ονόματος της Επιτροπής

(26 Ιανουαρίου 2000)

Η Επιτροπή γνωρίζει πράγματι τις διαφορές τιμών των αυτοκινήτων μεταξύ του Ηνωμένου Βασιλείου και άλλων κρατών μελών. Αντίθετα με όσα αναφέρονται στην ερώτηση του Αξιότιμου Μέλους, οι βρετανικές τιμές και επιβαρύνσεις για τη δεξιά οδήγηση (RHD) σε κάθε κράτος μέλος δημοσιεύονταν πάντοτε στην τακτική έκθεση της Επιτροπής για τις τιμές των αυτοκινήτων(1). Διαπιστώθηκε ότι οι διαφορές τιμών που παρατηρήθηκαν από το 1997 οφείλονται εν μέρει στην ισχύ της βρετανικής λίρας ως νομίσματος, ενώ κάποιο τμήμα πρέπει να αποδοθεί στις χαμηλές καθαρές τιμές στα κράτη μέλη μεψηλή φορολογία αυτοκινήτου (Δανία, Κάτω Χώρες και Φινλανδία ιδιαίτερα). Ηψηλή ζήτηση από πλευράς βρετανών καταναλωτών για την αγορά αυτοκινήτου στηνπόλοιπη Ευρώπη οφείλεται σε σημαντικό βαθμό στην αυξανόμενη διαφάνεια των τιμών που προσδίδει η εν λόγω έκθεση.

Οι μεγάλες διαφορές τιμών δεν συνιστούν αυτές καθαυτές παράβαση των κανόνων του ανταγωνισμού. Η Επιτροπή έχει καθήκον να διασφαλίζει ότι το παράλληλο εμπόριο, το οποίο αποτελεί σημαντικό παράγοντα της αγοράς για τη μείωση των διαφορών των τιμών, δεν επηρεάζεται από μη ανταγωνιστικές πρακτικές μη συμβιβάσιμες με τον κανονισμό (ΕΚ) αριθ. 1475/95 της Επιτροπής της 28ης Ιουνίου 1995 σχετικά με την εφαρμογή του άρθρου 85 παράγραφος 3 της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων(2) για την απαλλαγή κατά κατηγορίες στη διανομή αυτοκινήτων. Για το σκοπό αυτό, η Επιτροπή έχει αναλάβει από το 1995 ορισμένες σημαντικές πρωτοβουλίες, συμπεριλαμβανομένων των ex-officio διαδικασιών κατά ορισμένων κατασκευαστών αυτοκινήτων και των δικτύων διανομής τους και έχει ζητήσει το άνοιγμα τηλεφωνικών ενημερωτικών γραμμών από τους κατασκευαστές, με στόχο να διασφαλιστεί ότι οι καταναλωτές του Ηνωμένου Βασιλείου μπορούν επίσης να αγοράσουν αυτοκίνητο σε άλλο κράτος μέλος και να ωφεληθούν από τα επιτεύγματα της εσωτερικής αγοράς.

Μπορεί να αναφερθεί, για παράδειγμα, η απόφαση που έλαβε η Επιτροπή το 1998(3) κατά της Volkswagen AG με την οποία επέβαλε στην επιχείρηση πρόστιμο 102 εκατομμυρίων, γιατί εμπόδιζε πολίτες από άλλα κράτη μέλη να αγοράσουν καινούργιο αυτοκίνητο από την Ιταλία.

Το θέμα τωνψηλών τιμών των αυτοκινήτων στο Ηνωμένο Βασίλειο και οι ενδεχόμενες περιοριστικές πρακτικές από πλευράς κατασκευαστών αυτοκινήτων έχει, επίσης, απασχολήσει τις αρμόδιες για τον ανταγωνισμό βρετανικές αρχές. Αποφάσισαν να διεξαγάγουν διεξοδικές έρευνες όσον αφορά την κατάσταση της βρετανικής αγοράς και αναμένεται μέχρι τα τέλη Ιανουαρίου του 2000 έκθεση από την επιτροπή ανταγωνισμού του Ηνωμένου Βασιλείου με προτάσεις για τη βελτίωση της κατάστασης.

Η Επιτροπή παρακολουθεί εκ του σύνεγγυς τηνπόθεση, ιδιαίτερα μάλιστα γιατίποχρεούται να αξιολογήσει κατά πόσον εφαρμόζεται ικανοποιητικά στα κράτη μέλη ο κανονισμός (ΕΚ) αριθ. 1475/95. Θα συντάξει μέχρι τις 31 Δεκεμβρίου του 2000 σχετική έκθεση. Ο βαθμός στον οποίο επηρεάζει ο κανονισμός τους καταναλωτές θα αποτελέσει ένα από τα βασικά στοιχεία της αξιολόγησης. Η έκθεση αυτή θα αποτελέσει τη βάση για τον καθορισμό του μελλοντικού νομικού πλαισίου που θα διέπει τη βιομηχανία αυτοκινήτου και για την ενδεχόμενη αναθεώρηση του κανονισμού (ΕΚ) αριθ. 1475/95. Ως προς το συγκεκριμένο θέμα η Επιτροπή είναι αποφασισμένη να λάβει όλα τα αναγκαία μέτρα για ναπάρξει το ικανοποιητικότερο δυνατό σύστημα διανομής αυτοκινήτων προς το συμφέρον των ευρωπαίων καταναλωτών.

(1) Βλέπε για παράδειγμα το Δελτίο Τύπου IP/99/554 της 22 Ιουνίου 1999.

(2) ΕΕ L 145 της 29.6.1995.

(3) ΕΕ L 124 της 25.4.1998.